**Mobilita učiteľov: 2 typy mobilít**

1. **Mobilita za účelom výučby:**

* Cieľom je výučba na prijímajúcej inštitúcií.
* **Počet odučených hodín**: minimálne 8
* **Trvanie mobility podľa pravidiel EK**: 2-60 dní;
* **Plánovaný počet dní na mobilitu (predbežne):**

Česká republika - 4 dni

Poľsko, Maďarsko - 5 dní

ostatné krajiny - 6 dníO pridelení grantu „individuálna podpora“ na viac ako 6 dní rozhodne, na základe zdôvodnenia a odporúčania fakultného koordinátora/vedúceho pracoviska, inštitucionálny koordinátor programu Erasmus+ .

* **Grant na cestovné výdavky**: je pridelený podľa vzdialenosti medzi vysielajúcou a prijímajúcou inštitúciou /kalkulačka vzdialeností/:

<https://ec.europa.eu/programmes/erasmus-plus/resources/distance-calculator_en>

1. **Kombinovaná mobilita za účelom výučby a školenia:**

* Cieľom mobility je výučba a školenie pre rozvoj pedagogických zručností/ tvorbu študijných programov
* **Počet odučených hodín:** minimálne 4
* **Trvanie mobility podľa pravidiel EK**: 2-60 dní;
* **Plánovaný počet dní na mobilitu (predbežne):**

Česká republika - 4 dni

Poľsko, Maďarsko - 5 dní,

ostatné krajiny - 6 dní   
O pridelení grantu „individuálna podpora“ na viac ako 6 dní rozhodne, na základe zdôvodnenia a odporúčania fakultného koordinátora/vedúceho pracoviska, inštitucionálny koordinátor programu Erasmus+ .

* **Grant na cestovné výdavky**: podľa vzdialenosti medzi vysielajúcou a prijímajúcou inštitúciou /kalkulačka vzdialeností/:

<https://ec.europa.eu/programmes/erasmus-plus/resources/distance-calculator_en>

**Zmiešaný intenzívny program (Blended Intensive Programme - BIP):**

* Cieľom programu je využiť inovatívne spôsoby výučby a učenia, vrátane online spolupráce. Kombinuje fyzickú mobilitu s virtuálnou časťou.
* Účastníkmi programu môžu byť aj zamestnanci „Učitelia“, ktorí sa na BIP idú **vzdelávať** (majú rolu „učiacich sa“). Platia rovnaké pravidlá ako pre Mobilitu „Školenie“ (STT). Prihlasovanie učiteľov na mobilitu „BIP školenie“ sa realizuje u pani Ing. Labantovej.
* Zamestnanci „Učitelia“ sa môžu zúčastniť BIP za **účelom výučby (STA)**, pričom platia rovnaké pravidlá ako pre Mobilitu „Výučba“ (bod. č. 1).

1. **Účastníci mobilít:**

* Mobilít sa môžu zúčastniť len zamestnanci, ktorí sú zaradení v pracovnoprávnom vzťahu s UNIZA na plný pracovný úväzok (ustanovený týždenný pracovný čas) ako **učitelia.**

1. **Aliancia PIONEER:**

* UNIZA je aktívnym členom Aliancie PIONEER a preto mobility k partnerom Aliancie PIONEER (University of Gustave Eiffel (FR), Avans University of Applied Sciences (NL), ISCTE – University Institute of Lisbon (PT),Laurea University of Applied Sciences (FI), TH Köln – University of Applied Sciences (DE), Huelva University (ES), IUAV – Università Iuav di Venezia (IT), UTB – Tomas Bata University in Zlín (CZ)) budú preferované.

1. **Pre realizáciu mobilít učiteľov je nutné:**

* Uzavretie medzi inštitucionálnej dohody medzi UNIZA a prijímajúcou univerzitou v zahraničí.
* V prípade plánovania **viac ako jednej mobility sa požaduje rovnomerné rozdelenie do jednotlivých semestrov akademického roka.**

1. **Mobilitné aktivity sa môžu uskutočniť v programových krajinách:**

Belgicko, Bulharsko, Cyprus, Česká republika, Dánsko, Estónsko, Fínsko, Francúzsko, Grécko, Holandsko, Chorvátsko, Írsko, Island, Lichtenštajnsko, Litva, Lotyšsko, Luxembursko, Macedónsko, Maďarsko, Malta, Nemecko, Nórsko, Poľsko, Portugalsko, Rakúsko, Rumunsko, Slovensko, Slovinsko, Španielsko, Švédsko, Taliansko, Turecko, Srbsko.

**Zápis z výberového konania, kompletné a skontrolované dokumenty žiadateľov o grant doručia jednotlivé pracoviská na OMVaM najneskôr do 27.06.2025.**

Žilina, 16.4.2025

Za správnosť: Bc. Klačanská, OMVaM